R: Pacht einer Papyruspflanzung / V: Urkunde
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18563 5BC Alexandria

Πρωτάρχωι παρὰ Διονυσίας τῆς Ἀχιλλέως ἀστῆς μετὰ κυρίου Εὐδήμου τοῦ καὶ παρὰ Ἱέρακος τοῦ Τιθοήους καὶ Πάπου τοῦ Ἀνδρονίκου ἀμφοτέρων Περσῶν τῆς ἐπιγονῆς. περὶ ὧν διεστάμεθα συγχωροῦμεν πρὸς ἑαυτοὺς ἐπὶ τοῖσδε ὥστʼ ἐπεὶ μεμίσθωνται ὅ τε Ἱέραξ καὶ Πάπος παρὰ τῆς Διουνσίας εἰς ἔτη τρία ἀπὸ Θῶυθ τοῦ ἐνεστῶτος ἕκτου καὶ εἰκοστοῦ ἔτους Καίσαρος τὸ ὑπάρχον αὐτῇ τε καὶ τῷ ἀφήλικι αὐτῆς υἱῷ Ἀχιλλεῖ Πτολεμαίου περὶ Ἀρσινοίδα τὴν καὶ Εὐρυλόχου ἐν τῶι λεγομένωι Κόλπωι, ὃ προεῖχεν Ἱέραξ ὁ Ἱέρακος ἐπὶ τοῖς οὖσι ὁρίοις, ὃ προσκυρεῖ τῆι λεγομένῃ Βαθείαι καὶ τοῖς ἐπικαλουμένοις Διοικητοῦ καὶ τῶι Πισατ καὶ Ἐμουει καὶ ἐπί τι μέρος Τελκαρωρ ἕλος παπυρικὸν φόρου ἑσταμένου κατʼ ἐνιαυτὸν ἕκαστον ἀνυπολόγου παντὸς ὑπολόγου καὶ ἀνηλώματος ἀργυρίου Πτολεμαικοῦ δραχμῶν πεντακισχιλίων , ἐφʼ ὧι διορθώσονται ταύτας τῆι Διονυσίᾳ κατʼ ἔτος διδόντες ἀπὸ Θωῦθ ἕως Μεχεὶρ κατὰ μῆνα ἀργυρίου δραχμὰς διακοσίας πεντήκοντα , ἀπὸ δὲ Φαμενὼθ ἕως Μεσορὴ κατὰ μῆνα ἕκαστον ἀργυρίου δραχμὰς πεντακοσίας ὀγδοήκοντα τρεῖς δύο ὀβολούς, ἐπὶ τούτοις ἀντέχεσθαι αὐτοὺς τῆς μισθώσεως ἐπὶ τὸν χρόνον μὴ ἐξόντος αὐτοῖς διδόναι τοῖς κατεργαζομένοις τὴν μίσθωσιν ἐργάταις πλεῖον τῶν διδομένων ἐν τῶι Κόλπωι κατέργων, τελέσουσι δὲ καὶ ἐξαίρετα κατʼ ἐνιαυτὸν ἕκαστον φορτία παπυρικὰ ἑξάγκαλα ἑκατόν , ἐργάζεσθαι δὲ τὰ μεμισθωμένα τὰ μὲν ἐπιτήδεια σκευουργοῦντας, τὰ δὲ λοιπὰ τῇ καθηκούσῃ εὐνοίᾳ καὶ μὴ δικολ[...] σειν [...][...]απαρανθινολογήσειν μηδὲ βαριοτομήσειν μηδʼ ἐπὶ μέρει ἐργάσεσθαι μηδὲ σχοινικὰ πωλεῖν μηδὲ ἑτέροις μεταμισθοῦν μηδὲ κατανεμεῖν ἐν τῶι ἕλει κτήνη μήτε ἴδια μητʼ ἀλλότρια, ἃ δʼ ἐὰν καταλαμβάνωσιν ἐκστήσειν τοῖς ἰδίοις αὐτῶν δαπανήμασι ἐπιβαλεῖν[^a1] δὲ τὸ ἕλος ἐν τοῖς καθήκουσι καιροῖς, ἔτι δὲ καὶ τοὺς καθʼ ἑαυτοὺς ποταμοὺς καὶ τὰς πλαγίους διώρυγας παραθάψειν καὶ ὀρύξειν καὶ μεταβαλεῖν καὶ παρέξεσθαι πλωτὰς οἵας καὶ παρείληφαν τοῖς ἰδίοις ἀνηλώμασιν, ἐὰν δὲ συμβῇ αὐτοῖς πρ[...] ἔφοδον γενέσθαι ἢ κατακλυσμὸν ἢ ξυλείας ἐκκοπὴν ἢ κατὰ πόλεως αἴτιον ἢ ἐκ δημοσίου φόρων αφ[...]ς ἢ ἐποχὴν ἢ πρὸς [...][...] ἢ ἀπὸ θεοῦ γένηταί τι περὶ τὴν μίσθωσιν αἴτιον, οὐδὲν τούτων ἔσται πρὸς τὴν Διονυσίαν καὶ μὴ ἐξεῖναι τοῖς μεμισθωμένοις ἐγλιπεῖν τὴν μίσθωσιν ἐντὸς τοῦ χρόνου, ἐὰν δέ τι τούτων παραβαίνωσιν, εἶναι αὐτοὺς παραχρῆμα ἀγωγίμους καὶ συνέχεσθαι μέχρι τοῦ [...] καὶ ἐκτελέσαι καὶ ἐκτεῖσαι τῇ Διονυσίᾳ, ἃ ἐὰν ἐνοφειλήσωσι πρὸς τοὺς φόρους σὺν ἡμιολίᾳ καὶ ἑκάστου φορτίου οὗ ἐὰν μὴ ἀποδῶσιν τὴν ἐπὶ τοῦ καιροῦ τιμὴν καὶ ἄλλας ἐπίτιμον ἀργυρίου δραχμὰς χιλίας καὶ ἐξεῖναι τῆι Διονυσίᾳ παρασυγγραφοῦντας αὐτὰς ἐγβάλλειν ἐντὸς τοῦ χρόνου καὶ ἑτέροις μεταμισθοῦν καὶ πράσσειν τὸ ἐσόμενον ἀφεύρεμα παρὰ τὴν ἀναμίσθωσιν τῆς πράξεως γινομένης τῆι Διονυσίᾳ ἐκ τῶν μεμισθωμένων καὶ ἐξ ἑνὸς καὶ οὗ ἐὰν αὐτῶν αἱρῆται καὶ ἐκ τῶν ὑπαρχόντων αὐτοῖς πάντων καθάπερ ἐκ δίκης ἀκύρων οὐσῶν ὧν ἐὰν ἐπενέγκωσι πίστεων πασῶν καὶ σκέπης πάσης, ἐπιτελούντων δʼ αὐτῶν κατὰ τὰ προγεγραμμένα καὶ τὴν Διονυσίαν παρέξεσθαι αὐτοῖς τὴν μίσθωσιν ἀπερίλυτον ἐπὶ τὸν χρόνον καὶ ἐάσειν αὐτοὺς τὰ ἐξ αὐτῆς ἀποφέρεσθαι εἰς τὸ ἴδιον μηδʼ ἐγβάλλειν αὐτοὺς ἐντὸς τοῦ χρόνου μηδὲ πλεῖον μηδὲν πρᾶξαι ἢ καὶ αὐτὴν ἐκτίνειν τά τε βλάβη καὶ δαπανήματα καὶ τὸ ἴσον ἐπίτιμον καθάπερ ἐκ δίκης χωρὶς τοῦ κύρια εἶναι τὰ συνκεχωρημένα, τὰ δὲ ἑκατὸν φορτία παραδώσουσιν οἱ μεμισθωμένοι ἐπὶ τοῦ Ανολμεθιου ὅρμου. ἀξιοῦμεν.

[^a1: ἐπιβαλεῖν | [...] βαλεῖν]